**Metodiskās norādes finansējuma saņēmējiem par sagatavojamo informāciju 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšana" noteiktā atskaites punkta un mērķrādītāja sasniegšanas pamatošanai**

Atskaites punktu izpildi pamatojošos datus finansējuma saņēmējs ietver:

**1. attiecībā uz MK noteikumu Nr. 512[[1]](#footnote-2)** **7.1.2.  apakšpunktā minēto atskaites punktu "parakstīti līgumi par personu ar invaliditāti mājokļu pielāgošanu"[[2]](#footnote-3) izpildi** KP VIS, aizpildot šādas sadaļas[[3]](#footnote-4):

|  |  |  |
| --- | --- | --- |
| **Iesniedzamā informācija** | **KP VIS aizpildāmo datu lauku nosaukums** | **Norādes par ietveramo informāciju** |
| **Informācija par finansējuma saņēmēju** | | |
| ***KP VIS sadaļa "Pamatdati":*** | Datu lauks "Projekta numurs" | Automātiski tiek attēlots projekta numurs. |
| Datu lauks "Projekta nosaukums" | Automātiski tiek attēlots projekta nosaukums. |
| Datu lauks "Projekta iesniedzējs" | Automātiski tiek attēlots projekta iesniedzējs/finansējuma saņēmējs. |
| **Informācija par finansējuma saņēmēja organizētajiem iepirkumiem.**  *Finansējuma saņēmējam jāievada KP VIS informācija par visiem ārējās vai iekšējās vides pielāgojumiem, kurus ir plānots veikt attiecīgajā projektā atlasītās mērķa grupas personu mājokļos vides pieejamības nodrošināšanai projektā.*  *Jāņem vērā, ka nepieciešamo darbu veikšana var būt organizēta gan vienā, gan vairākos iepirkumos – attiecīgi gadījumos, kad tiek organizēti vairāki iepirkumi, finansējuma saņēmējam progresa pārskatā ir jāievada informācija par visiem organizētajiem iepirkumiem darbu veikšanai.* | | |
| ***KP VIS sadaļas "Progresa pārskati un avansa maksājumu pieprasījumi" apakšsadaļa "Iepirkumi un līgumi":*** | 2. kolonna "Iepirkuma līguma priekšmets" | Ievada informāciju par iepirkuma līguma priekšmetu.  Minēto informāciju var ielasīt no projekta iepirkuma plāna, minētajā gadījumā uzspiež uz pogas <Rādīt visus ierakstus>, attiecīgi tiek atvērta radio pogu grupa, kas satur iepirkuma līguma priekšmetus un tā iepirkuma procedūras izsludināšanas termiņu no KP VIS sadaļas "Iepirkumu plāns", kura statuss ir Iesniegts, Precizēšanā, Darbinieka apstiprināts, Apstiprināts.  Ja Iepirkuma plāns vēl ir statusā "Sagatavošanā", tad nebūs iespēja atsaukties uz tādu priekšmetu, kas ir pievienots vai izlabots Sagatavošanā esošajā Iepirkumu plānā. Bet, ja Sagatavošanā esošajam Iepirkuma plānam nomainīs statusu uz "Iesniegts", tad būs iespēja izvēlēties iepirkuma priekšmetus tikai no iesniegtā Iepirkumu plāna.  Ja ir izvēlēts iepirkuma līguma priekšmets no Iepirkumu plāna, tad šajā laukā automātiski tiek attēlots atbilstošais iepirkuma līguma priekšmets ar iespēju manuāli to labot.  Ja netiek izvēlēts iepirkuma līguma priekšmets no Iepirkuma plāna, tad šis lauks ir manuāli aizpildāms, norādot līguma priekšmetu. |
| **Informācija par finansējuma saņēmēja noslēgtajiem līgumiem vides pieejamības nodrošināšanai mājokļu ārējās vai iekšējās vides pielāgošanai.**  *Finansējuma saņēmējam jāievada KP VIS informācija par visiem noslēgtajiem iepirkuma līgumiem vides pieejamības nodrošināšana, t.i. tie varbūt pakalpojuma, piegādes vai būvniecības līgumi.* | | |
| ***KP VIS sadaļas "Progresa pārskati un avansa maksājumu pieprasījumi" apakšsadaļa "Iepirkumi un līgumi":*** | 13. kolonna "Iepirkuma līguma parakstīšanas datums" | Ievada informāciju par datumu, kad iepirkuma līgums ir parakstīts. |
| 14. kolonna "Iepirkuma līguma Nr." | Ievada informāciju par līguma Nr. (EIS iepirkuma gadījumā norāda konkrētā pasūtījuma Nr.). Ja finansējuma saņēmējam ir prakse nenumurēt līgumus, jo tie nav daudz, rekomendējams projekta ietvaros noslēgtiem līgumiem norādīt numurus, lai vienkāršāka izsekojamība. |
| 15. kolonna "Iepirkuma līguma veids (pakalpojuma/ piegādes/ būvdarbu/ patapinājuma)" | No izvēles lauka izvēlas to lauka vērtību, kas ir saistīts ar vides pieejamības pasākumu nodrošināšanu ēkā, t.i., ir jāizvēlas lauks:  - "būvdarbu" – izvēlas gadījumā, ja, nodrošinot vides pieejamības pasākumus, tiek slēgts būvdarbu līgums (t.i., tāds līgums, kas tiek slēgts atbilstoši Būvniecības likumam un ietver ēkas vai tās daļas pārbūvi, atjaunošanu, restaurēšanu);  - "pakalpojuma" – izvēlas gadījumā, ja, nodrošinot vides pieejamības pasākumus, tiek slēgts pakalpojumu līgums (t.i., tāds līgums, kas tiek slēgts atbilstoši Civillikumam vai Komerclikumam par pakalpojuma sniegšanu);  - "piegādes" izvēlas gadījumā, ja, nodrošinot vides pieejamības pasākumus, tiek slēgts piegādes līgums (t.i., tāds līgums, kas tiek slēgts atbilstoši Civillikumam par preces/lietas piegādi). |
| 17. kolonna "Iepirkuma līguma izpildes beigu datums" | Ievada informāciju par līguma izpildes datumu.  Ja līgumā ir noteikts "līdz saistību izpildei", šo aili aizpilda tikai pēc līguma faktiskās izpildes, piezīmju ailē starpposma progresa pārskatos norādot līgumā iekļauto nosacījumu.  Ja līguma izpildē atsevišķām darbībām ir noteikti termiņi, kā arī ja darbības tiek izpildītas konkrētos termiņos, to datumu ieraksta 19. kolonnā "Piezīmes".  Ja līgums tiek lauzts, informācija jāprecizē atbilstoši faktiskajam izpildes datumam.  EIS gadījumā jānorāda pasūtījuma izpildes datums. |
|  | 19. kolonna "Piezīmes (informācija par sūdzībām, pārtrauktām vai izbeigtām procedūrām, līguma grozījumiem/ papildvienošanos, ja tāda slēgta, par ko slēgta, līguma izpildi traucējošiem faktoriem u. c.)" | Ievada t.sk. informāciju par noslēgtajā līgumā plānotajiem darbiem vides pieejamības pasākumu nodrošināšanai (norāda mērķa grupas personas identifikatoru (personas identifikatoram ir jāsakrīt ar lēmuma Nr. vai ar Nr. anonimizētajā sarakstā)), konkrētu mājokļa (ēkas) adresi, kadastra apzīmējumu un plānotos pasākumus mājokļa ārējas vai iekšējās vides pieejamības nodrošināšanai. Piemēram, mājokļa iekšējās vides (labierīcību, virtuves zonas, durvju aiļu u.tml.) vai ārējās vides (pacēlāju, uzbrauktuvju, pandusu, dzīvojamo un koplietošanas telpu) pārbūve vai atjaunošana un/vai aprīkošanai ar nepieciešamajām palīgierīcēm. |
| Pielikumi | Pievieno noslēgto/-os līgumu/-us mērķa grupas personu mājokļu vides pieejamības pasākumu nodrošināšanai. |

**2. attiecībā uz MK noteikumu Nr. 512 7****.2. apakšpunktā minētā mērķrādītāja "nodrošināta pieejamība mājokļa videi personām ar invaliditāti"[[4]](#footnote-5) izpildi** finansējuma saņēmējsKP VIS, aizpildot sadaļas "Progresa pārskati un avansa maksājumu pieprasījumi" 5. apakšsadaļu "Mērķi un atskaites punkti", kurai kā pamatojošos dokumentus pievieno šādu informāciju:

2.1. pēc vides pieejamības pasākumu nodrošināšanas finansējuma saņēmējs KP VIS ievieto:

2.1.1.dokumentu kopijas, kas apliecina vides pielāgojumu veikšanu personas mājoklī:

2.1.1.1. attiecībā uz darbiem, kas veikti slēdzot pakalpojuma/piegādes līgumus: nodošanas-pieņemšanas akta kopiju vai kāda cita atbilstoša dokumenta kopiju, kas apliecina vides pielāgojumu veikšanu personas mājoklī;

2.1.1.2. attiecībā uz veiktajiem būvdarbiem: informāciju par vides pieejamības pasākumu pabeigšanu mājoklī vai tā daļā un to nodošanu ekspluatācijā (ja attiecināms) atbilstoši būvniecības jomu regulējošajos normatīvajos aktos[[5]](#footnote-6) paredzētajam un Būvniecības informācijas sistēmā (BIS) virzītajai dokumentu kopai - t.i., aktu par būvdarbu pieņemšanu ekspluatācijā, ja būvdarbi veikti atbilstoši akceptētam būvprojektam, vai apliecinājuma karti/paskaidrojuma rakstu ar t.sk. aizpildītu sadaļu "Būvdarbu pabeigšana" un Būvvaldes atbildīgās amatpersonas atzīmi par būvdarbu pabeigšanu;

2.1.2. sagatavotu pārskatu par mājokļos nodrošinātajiem vides pielāgojumiem (atbilstoši ergoterapeita atzinumā minētajam par mērķa grupas personas mājoklī veiktajiem vides pielāgojumiem (skat. pārskatā piemēru tā aizpildīšanai)[[6]](#footnote-7):

|  |  |  |  |  |  |  |
| --- | --- | --- | --- | --- | --- | --- |
| **N.p.k.** | **Mērķa grupas personas identifikators** | **Mājokļa (ēkas), kurā veikti vides pielāgošanas pasākumi, adrese, ēkas kadastra apzīmējuma numurs** | **Mājokļa pielāgojumu veikšanas vieta (ārējā vai iekšējā vide)** | **Informācija par veiktajiem vides pielāgojumiem** | **Apraksts, kā veiktie vides pielāgojumi atbilst ergoterapeita atzinumā noteiktajiem mērķa grupas personas mājoklī nepieciešamajiem vides pielāgojumiem** | **Piezīmes** |
| 1 | 2 | 3 | 4 | 5 | 6 | 7 |
| *1.* | *Nr. 1234* | *Apšu iela 10 -12, Rīga, kadastra apzimējums Nr. 3260014027802* | *Mājokļa iekšējā vide (koridors un istaba).* | *Veikta durvju ailes paplašināšana (bija 0.70 cm, izveidota uz 0.90 cm plata – kas ir platums mērķa grupas personas riteņkrēslam) starp istabu un koridoru.* | *Atbilstoši ergotarepeita atzinumā minētajam nodrošināts vides pielāgojums personas mājokļa iekšējā vidē – veikta durvju ailes paplašināšana starp istabu un koridoru par 0,20 cm, tādā veidā nodrošinot plašāku ieeju un izeju starp telpām, lai mērķa grupas persona riteņkrēslā var neatkarīgi pārvietoties mājoklī. Tādējādi ir nodrošināts, ka ir pieejama vide, lai cilvēks varētu dzīvot iespējami neatkarīgu dzīvi, pārvietoties mājoklī, ir paaugstinātas personas aktivitāšu veikšanas spējas un mazināta atkarība no citu personu palīdzības.* |  |
|  |  |  |  |  |  |  |

**Norādes par pārskatā ietveramo informāciju:**

*1. Kolonnā "N.p.k.", ņemot vērā, ka informācija sniedzama par katras mērķa grupas personas mājoklī nodrošinātajiem pasākumiem vides pieejamībai atsevišķi, ietver kārtas numuru par katru ierakstu;*

*2. Kolonnā "Mērķa grupas personas identifikators" norāda personas identifikatoru. Personas identifikatoram ir jāsakrīt ar lēmuma Nr. vai ar Nr. anonimizētajā sarakstā;*

*3. Kolonnā "’Mājokļa (ēkas), kurā veikti vides pielāgošanas pasākumi, adrese, ēkas kadastra apzīmējuma numurs" norāda informāciju par mājokļa (ēkas), kurā veikti vides pieejamības pasākumi kādas konkrētas personas mājoklī, adresi, kadastra apzīmējumu;*

*4. Kolonnā "Mājokļa pielāgojumu veikšanas vieta (ārējā vai iekšējā vide )" norāda vietu (ārējā vai iekšējā vide), kurā veikti vides pielāgojumi. Par mājokļa iekšējo vidi ir uzskatāmas personas īpašumā vai lietošanā esošā dzīvokļa vai dzīvojamās mājas telpas vai telpu grupas. Par mājokļa ārējo vidi ir uzskatāmas koplietošanas telpas (piemēram, daudzdzīvokļu nama gadījumā – koplietošanas telpas, kas nepieciešamas mērķa grupas personai līdz ieejai dzīvoklī) un ēkai piegulošā teritorija (teritorija, kas funkcionāli ir saistīta ar ēku, tik tālu, cik tā robežojas ar ēkai piesaistīto zemes gabalu); 5. Kolonnā "Informācija par veiktajiem vides pielāgojumiem" norāda informāciju par visiem mājoklī (ārējā vai iekšējā vidē) veiktajiem vides pielāgojumiem atbilstoši projektā paredzētajam;*

*6. Kolonnā "Apraksts, kā veiktie vides pielāgojumi atbilst ergoterapeita atzinumā noteiktajiem mērķa grupas personai nepieciešamajiem vides pielāgojumiem" informāciju sniedz aprakstošā veidā, norādot, vai pielāgojumi ir atbilstoši ergoterapeita slēdzienam, tādējādi nodrošinot, ka persona var neatkarīgi vai ar mazāku atbalstu lietot pielāgojumus savā mājoklī un brīvāk pārvietoties mājoklī vai ārpus mājokļa;*

*7.kolonnā “Piezīmes” norāda informāciju, ja ir veiktas kādas izmaiņas mērķa grupas personu sarakstā (piemēram, mērķa grupas persona pārtrauc dalību pasākumā - tiek ievietota ilgstošās sociālās aprūpes un sociālās rehabilitācijas institūcijā, maina dzīvesvietu, nomirst u.c.).*

2.1.3. ergoterapeita slēdzienu, kas izstrādāts saskaņā ar MK noteikumu Nr.512 16.4. apakšpunktā noteikto.

1. MK 05.09.2023. noteikumi Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk – MK noteikumi Nr. 512) [↑](#footnote-ref-2)
2. Atbilstoši MK noteikumu Nr. 512 7.1.2. apakšpunktam atskaites punkts sasniedzams līdz 31.03.2025. Šobrīd MK noteikumu Nr. 512 7.1.2. apakšpunktā atskaites punkta nosaukums iekļauts šādā redakcijā "iepirkumu līgumu noslēgšana personu ar invaliditāti mājokļu vides pieejamības pasākumu nodrošināšanai". Ar nākamajiem MK noteikumu grozījumiem Labklājības ministrija veiks redakcionālus precizējumus un izteiks atskaites punkta nosaukumu metodiskajās norādēs ietvertajā redakcijā. [↑](#footnote-ref-3)
3. Atbilstoši MK noteikumu Nr. 512 8.2. apakšpunktam atskaites punkta sasniegšanu pamato finansējuma saņēmēja sagatavota informācija par noslēgtajiem līgumiem mērķa grupas mājokļu vides pielāgošanai un šo līgumu kopijas, kā arī finansējuma saņēmēja sagatavots pārskats, kurā ietverta informācija par plānotajiem mājokļu vides pielāgošanas pasākumiem. Lai mazinātu administratīvo slogu finansējuma saņēmējam, panākta vienošanās ar CFLA, ka nepieciešamā informācija tiek apkopota no citās KP VIS sadaļās finansējuma saņēmēja ievadītās informācijas. [↑](#footnote-ref-4)
4. Atbilstoši MK noteikumu Nr.512 7.2. apakšpunktam mērķrādītājs sasniedzams līdz 30.06.2026. [↑](#footnote-ref-5)
5. MK 02.09.2014. noteikumi Nr.529 "Ēku būvnoteikumi" [↑](#footnote-ref-6)
6. Finansējuma saņēmējs informāciju tabulā uzkrāj kumulatīvi, papildinot to katru reizi, kad, iesniedzot progresa pārskatu, tiek iekļauta informācija par pārskata periodā papildu veiktiem pielāgojumiem kādas personas mājoklī. [↑](#footnote-ref-7)